CELEX: 52007PC0596
Language: mt
Date: 2007-10-15
Title: Proposta għal deċiżjoni tal-Kunsill dwar il-pożizzjoni li għandha tieħu l-Komunità dwar il-proposta għal emenda tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)

Avviż Legali Importanti

|

52007PC0596

Proposta għal deċiżjoni tal-Kunsill dwar il-pożizzjoni li għandha tieħu l-Komunità dwar il-proposta għal emenda tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)  /* KUMM/2007/0596 finali - ACC 2007/0208 */  

	[pic] | KUMMISSJONI TAL-KOMUNITAJIET EWROPEJ |Brussel 15.10.2007KUMM(2007) 596 finali2007/0208 (ACC)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Komunità dwar il-proposta għal emenda tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Il-Konvenzjoni Doganali dwar it-trasport internazzjonali ta' l-oġġetti li jaqgħu taħt il-carnets TIR (il-Konvenzjoni TIR) ta' l-14 ta' Novembru 1975 ġiet approvata f’isem il-Komunità Ekonomika Ewropea permezz tar-Regolament tal-Kunsill (KEE) Nru 2112/78. Il-Konvenzjoni daħlet fis-seħħ fil-Komunità fl-20 ta’ Ġunju 1983. L-għan tad-Deċiżjoni proposta huwa li tintroduċi emendi fl-Artikolu 13 ta’ l-Anness 8 tal-Konvenzjoni TIR. Dawn l-emendi jikkonċernaw l-arranġamenti finanzjarji dwar it-tħaddim tal-Bord Eżekuttiv u s-Segretarjat tat-TIR tal-Kummissjoni Ekonomika għall-Ewropa tan-NU. |120 | Il-kuntest ġenerali Il-Konvenzjoni TIR, li hija amministrata mill-Kummissjoni Ekonomika għall-Ewropa tan-Nazzjonijiet Uniti (UNECE) ibbażata f’Ġinevra, stabbilit proċedura doganali ta’ tranżitu għall-moviment internazzjonali ta’ oġġetti bit-triq. Il-Konvenzjoni tippermetti oġġetti, li huma taħt sospensjoni tad-dwana jew tat-taxxa, li jaqsmu l-konfini internazzjonali bl-anqas intervent matul it-triq minn awtoritajiet doganali. Billi tnaqqas l-impedimenti tradizzjonali għall-moviment ħieles ta’ oġġetti, is-sistema tat-TIR tinkoraġġixxi l-iżvilupp tal-kummerċ internazzjonali. B’dewmien anqas fit-tranżitu, tippermetti wkoll tfaddil sinifikanti fl-ispejjeż tat-trasport. Il-vantaġġ l-aktar importanti tas-sistema huwa l-fatt li l-Konvenzjoni TIR tipprovdi, permezz tal-katina internazzjonali ta’ garanziji, aċċess relattivament sempliċi għall-garanziji meħtieġa. Matul l-aħħar xhur is-Sħubija Pubblika-Privata, stabbilita mill-awtoritajiet doganali u l-assoċjazzjonijiet garanti, iffaċċjat problemi serji fis-sistema tat-TIR, partikolarment dwar l-iffinanzjar tal-Bord Eżekuttiv u s-Segretarjat tat-TIR. Sabiex tissaħħaħ is-sistema tat-TIR u s-Sħubija Pubblika-Privata, iż-żewġ imsieħba ddeċidew li jieħdu l-passi kollha meħtieġa biex jemendaw il-Konvenzjoni TIR, billi l-kelma “imposta” titbiddel f’“ammont” u tiġi ċċarata sew il-proċedura biex jiġi stabbilit dan l-ammont. Azzjoni oħra meħtieġa kienet it-tfassil ta’ ftehim ta’ proċedura bejn l-UNECE u l-Unjoni Internazzjonali tat-Trasport bit-Triq (IRU). Dawn l-azzjonijiet żgur għandhom jipprovdu għal sistema trasparenti ta’ ffinanzjar tas-segretarjat tal-UNECE u tal-Korp Eżekuttiv tat-TIR. |139 | Dispożizzjonijiet eżistenti fil-qasam tal-proposta M’hemm l-ebda dispożizzjoni eżistenti fil-qasam tal-proposta. |140 | Il-konsistenza ma' politiki u għanijiet oħra ta' l-Unjoni Id-Deċiżjoni proposta hija konsistenti mal-politika komuni dwar kummerċ u trasport. Is-sistema tat-TIR, li tipprovdi tħaffif fit-trasport bit-triq, tippermetti li oġġetti jivjaġġaw bejn 66 Parti Kontraenti b’anqas indħil minn amministrazzjonijiet doganali u tipprovdi, permezz ta' katina internazzjonali ta’ garanziji, aċċess relattivament ħafif għall-garanziji meħtieġa. Is-simplifikazzjoni miksuba permezz tal-Konvenzjoni TIR hija konformi ma’ l-Istrateġija riveduta ta’ Liżbona. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |211 | Metodi ta’ konsultazzjoni, setturi ewlenin immirati u profil ġenerali tal-parteċipanti Saru konsultazzjonijiet fuq il-proposta ma’ l-Unjoni Internazzjonali tat-Trasport bit-Triq, l-assoċjazzjonijiet garanti u l-awtoritajiet doganali kollha tal-Partijiet Kontraenti għall-Konvenzjoni TIR. Dawn il-konsultazzjonijiet seħħew fi ħdan laqgħat u sessjonijiet tal-Kumitat tal-Kodiċi Doganali tal-Grupp ta’ Ħidma dwar Kwistjonijiet Doganali li Jolqtu t-Trasport. |212 | Sinteżi tat-tweġibiet u kif tqiesu Opinjoni favorevoli |Il-ġbir u l-użu ta’ għarfien espert |229 | Ma kienx hemm il-ħtieġa ta’ għarfien espert minn barra. |230 | Il-valutazzjoni ta’ l-impatt Jeħtieħ li r-regoli ta’ l-iffinanzjar tal-Bord Eżekuttiv u s-Segretarjat tat-TIR jiġu speċifikati b’mod ċar fil-Konvenzjoni TIR. Permezz ta’ dawn l-emendi l-ġodda s-sostennabbiltà tas-sistema tat-TIR hija miżmuma u l-korpi tat-TIR jistgħu jkomplu jeżistu. |L-ELEMENTI ġURIDIċI TAL-PROPOSTA |305 | Sinteżi ta’ l-azzjoni proposta Dawn l-emendi huma dwar bidliet fit-terminoloġija ta’ l-Artikolu 13 ta’ l-Anness 8, billi tinbidel il-kelma “imposta” għal “ammont”. Huwa spjegat ukoll b’mod ċar kif għandha tiġi stabbilita u mħarsa l-proċedura għal kalkolu ta' ammont għal kull carnet TIR. |310 | Il-bażi ġuridika L-Artikoli 133 u 300(2) tat-Trattat li jistabbilixxi l-Komunità Ewropea |329 | Il-prinċipju ta’ sussidjarità Il-proposta taqa’ taħt il-kompetenza esklussiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta’ proporzjonalità Il-proposta tikkonforma mal-prinċipju ta’ proporzjonalità għar-raġuni(jiet) kif ġej. |331 | Il-proposta tikkonforma mal-prinċipju ta’ proporzjonalità. Timplimenta emenda għall-ftehim internazzjonali li fih innifsu jirrispetta l-prinċipju ta’ proporzjonalità. |332 | Il-proposta teżiġi bidliet fit-terminoloġija ta’ l-Artikolu 13 ta’ l-Anness 8 tal-Konvenzjoni TIR. Dawn l-emendi għandhom ukoll l-għan li jiddefinixxu b’mod ċar il-mekkaniżmu ta’ l-iffinanzjar tal-korpi tat-TIR u l-kooperazzjoni għall-ġejjieni bejn imsieħba pubbliċi u privati f’dan ir-rigward. |L-għażla ta’ l-istrumenti |341 | Strumenti proposti: Deċiżjoni |342 | Mezzi oħra ma jkunux adegwati minħabba r-raġuni(jiet) kif ġej. Ftehimiet internazzjonali u emendi għal dawn l-arranġamenti normalment jiġu introdotti fis-sistema ġuridika Komunitarja permezz ta’ Deċiżjoni. |IMPLIKAZZJONI BAġITARJA |409 | Din il-proposta ma għandha l-ebda implikazzjoni fuq il-baġit tal-Komunità. |1.  2007/0208 (ACC)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Komunità dwar il-proposta għal emenda tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il- carnets TIR (il-Konvenzjoni TIR 1975)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien ma' l-Artikolu 300(2) tiegħu,Billi:(1) Il-Konvenzjoni Doganali dwar it-trasport internazzjonali ta' l-oġġetti li jaqgħu taħt il- carnets TIR (il-Konvenzjoni TIR) ta' l-14 ta' Novembru 1975 ġiet approvata f’isem il-Komunità permezz tar-Regolament tal-Kunsill (KEE) Nru 2112/78 tal-25 ta’ Lulju 1978[1] u daħlet fis-seħħ fil-Komunità fl-20 ta’ Ġunju 1983[2].(2) F’Jannar ta’ l-2007, il-Kumitat Amministrattiv għall-Konvenzjoni TIR iddeċieda li sabiex jikkoopera b'mod effiċjenti mas-Sħubija Pubblika-Privata jridu jiġu implimentati xi emendi għall-Konvenzjoni TIR biex jipprovdu għal sistema trasparenti ta’ l-iffinanzjar tas-Segretarjat tal-UNECE u tal-Bord Eżekuttiv tat-TIR. Dawn l-emendi jirrigwardjaw bidliet lingwistiċi, kif ukoll deskrizzjoni ċara tal-proċedura għall-kalkolu ta’ ammont għall-kull Carnet TIR.(3) L-Istati Membri kollha wrew l-opinjoni favorevoli tagħhom dwar il-proposta għall-emenda. L-abbozz li fassal il-Kumitat Amministrattiv tal-Konvenzjoni TIR diġà ġie diskuss fi ħdan il-Kumitat tal-Kodiċi Doganali u kien approvat preliminarjament.(4) Għandha tiġi determinata l-pożizzjoni tal-Komunità dwar l-emenda proposta,ADOTTA DIN ID-DEĊIŻJONI:Artikolu 1Il-pożizzjoni Komunitarja fi ħdan il-Kumitat Amministrattiv għandha tissejjes fuq l-abbozz ta’ emendi hawn mehmuż.Artikolu […]Din id-Deċiżjoni hija indirizzata lill-Istati Membri.Magħmul fi Brussell, [...]Għall-KunsillIl-PresidentANNESSTinbidel id-diċitura eżistenti ta’ l-Anness 8, ta’ l-Artikolu 13, il-paragrafu 1 bi:"1. It-tħaddim tal-Bord Eżekuttiv u s-Segretarjat tat-TIR għandu jiġu ffinanzjat sakemm jinkisbu mezzi oħra alternattivi ta’ ffinanzjar, permezz ta’ ammont għal kull carnet TIR imqassam mill-organizzazzjoni internazzjonali kif imsemmi fl-Artikolu 6. Dan l-ammont għandu jiġi approvat mill-Kumitat Amministrattiv.”Tiżdied Nota ta’ Spjegazzjoni ġdida:"8.13.1-3 AmmontL-ammont imsemmi fil-paragrafu 1 għandu jkun ibbażat fuq (a) il-baġit u l-pjan ta’ l-ispiża tal-Bord Eżekuttiv u s-Segretarjat tat-TIR kif approvat mill-Kumitat Amministrattiv u (b) l-istima prevista ta’ l-għadd tal- carnet TIR li jrid jitqassam kif stabbilit mill-organizzazzjoni internazzjonali.”Tinbidel id-diċitura eżistenti ta’ l-Anness 8, ta’ l-Artikolu 13, il-paragrafu 2 bi:"2. Il-proċedura ta' l-implimentazzjoni ta' l-iffinanzjar tat-tħaddim tal-Bord Eżekuttiv u s-Segretarjat tat-TIR għandha tiġi approvata mill-Kumitat Amministrattiv."Tiżdied Nota ta’ Spjegazzjoni ġdida:"8.13.2. Wara konsultazzjoni ma’ l-organizzazzjoni internazzjonali kif imsemmi fl-Artikolu 6, il-proċedura msemmija fil-paragrafu 2 għandha tkun riflessa fil-ftehim bejn il-UNECE, b’mandat minn u f’aġir għan-nom tal-Partijiet Kontraenti, u l-organizzazzjoni internazzjonali kif imsemmi fl-Artikolu 6. Dan l-ammont għandu jiġi approvat mill-Kumitat Amministrattiv.”[1] ĠU L 252, 14.09.1978.[2] ĠU L 31, 2.2.1983, p.13.